**Un răspuns**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un răspuns

Cuminte, fata se găteşte

pentru balul primăverii,

aşteptând în prag de luni,

printre florile de pruni,

când privirea şi-o roteşte,

doi lăstuni.

Ochii ei sunt două perle

cu sclipirile deştepte,

legănate de iubire.

Părul lung, în răsucire,

strâns legat cu şnuruleţ,

face vântul să aştepte,

berze gri, un şoimuleţ

şi trei mierle.

Începând cu miercuri seara,

se tot varsă peste pomi ,

norii grei. În ascuns,

îi mai trebuie ajuns,

pe aripi cu vrăbioara,

un răspuns.

Ploaia rece care cade,

sâmbătă se va opri?

Liliacul mov va fi

înflorit ca un nebun?

Frunzele de pe alun,

cresc cu margini răsucite?

Ramurile arcuite

către cer,

vor purta un colier

fin, ca stele din Pleiade?

Lângă fată stă ascuns,

un răspuns.